CELEX: C2004/094/08
Language: da
Date: 2004-04-17 00:00:00
Title: Domstolens dom (Sjette Afdeling) af 11. marts 2004 i sag C-496/01, Kommissionen for De Europæiske Fællesskaber mod Den Franske Republik.

17.4.2004   
            
            
               DA
            
            
               Den Europæiske Unions Tidende
            
            
               C 94/5
            
         
      DOMSTOLENS DOM
   
   (Sjette Afdeling)
   af 11. marts 2004
   i sag C-496/01, Kommissionen for De Europæiske Fællesskaber mod Den Franske Republik (1).
   (Traktatbrud - Frankrig - fri udveksling af tjenesteydelser - etableringsret - ordning for biomedicinske analyselaboratorier - betingelser for udstedelse af administrative driftstilladelser - driftssted på fransk territorium)
   (2004/C 94/08)
   Processprog: fransk
   I sag C-496/01, Kommissionen for De Europæiske Fællesskaber (befuldmægtiget: M. Patakia), med valgt adresse i Luxembourg, mod Den Franske Republik (befuldmægtigede: G. der Bergues og C. Bergeot-Nunes), angående en påstand om, at det fastslås, at Den Franske Republik har tilsidesat sine forpligtelser i henhold til artikel 43 EF og 49 EF, idet den har:
   
               —
            
            
               betinget den nødvendige driftstilladelse af, at biomedicinske analyselaboratorier, der har hjemsted i andre medlemsstater, har deres driftssted på fransk område
            
         
               —
            
            
               udelukket enhver godtgørelse af udgifterne til biomedicinske analyser, der er foretaget af et biomedicinsk analyselaboratorium, der har hjemsted i en anden medlemsstat,
            
         har Domstolen (Sjette Afdeling), sammensat af V. Skouris, som fungerende formand for Sjette Afdeling, og dommerne C. Gulmann, J.-P. Puissochet, R. Schintgen og N. Colneric (refererende dommer); generaladvokat: J. Mischo; justitssekretær: R. Grass, den 11. marts 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold til artikel 49 EF, idet den har:
               
                           —
                        
                        
                           betinget den nødvendige driftstilladelse af, at biomedicinske analyselaboratorier, der har hjemsted i andre medlemsstater, har deres driftssted på fransk område, og
                        
                     udelukket enhver godtgørelse af udgifterne til biomedicinske analyser, der er foretaget af et biomedicinsk analyselaboratorium, der har hjemsted i en anden medlemsstat.
            
         
               2)
            
            
               I øvrigt frifindes Den Franske Republik.
            
         
               3)
            
            
               Hver part bærer sine egne omkostninger.
            
         
      (1)  EFT C 44 af 16.2.2002.